rejauldu/bengali-wikipedia huggingface dataset:
রাজ রামমোহন বিজয় বসু রচিত ও পরিচালিত ১৯৬৫ সালের বাংলা ভাষার ভারতীয় জীবনীমূলক নাট্য চলচ্চিত্র। এটি রামমোহন রায়ের জীবনী অবলম্বনে নির্মিত। চলচ্চিত্রটির প্রযোজনা করে অরোরা ফিল্ম করপোরেশন। এতে নাম ভূমিকায় অভিনয় করেন বসন্ত চৌধুরী, এবং অন্যান্য মুখ্য চরিত্রে অভিনয় করেন ছায়া দেবী, বনানী চৌধুরী, কমল মিত্র ও অসিতবরণ। চলচ্চিত্রটির সঙ্গীতায়োজন করেন রবীন চট্টোপাধ্যায়।  চলচ্চিত্রটি ১৯৬৫ সালের ১লা অক্টোবর মুক্তি পায় এবং বক্স অফিসে সফল হয়। এটি ১৩তম জাতীয় চলচ্চিত্র পুরস্কারে তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ ও ২৯তম বার্ষিক বিএফজেএ পুরস্কারে ৬ষ্ঠ শ্রেষ্ঠ ভারতীয় চলচ্চিত্র ও শ্রেষ্ঠ অভিনেতা (বসন্ত) বিভাগে দুটি পুরস্কার অর্জন করে।  অভিনয়শিল্পীদল  বসন্ত চৌধুরী - রামমোহন রায়  ছায়া দেবী - রামমোহনের মা  বনানী চৌধুরী  রাজলক্ষ্মী দেবী  উত্তরা দাস  বাসবী নন্দী - রামমোহনের স্ত্রী  ছন্দা দেবী  রমা দাস  বাণী চট্টোপাধ্যায়  কমল মিত্র - রামমোহনের বাবা  অসিতবরণ - রাধাকান্ত দেব  তরুণ কুমার  প্রেমাংশু বসু  তিলক চক্রবর্তী  নীতীশ মুখোপাধ্যায়  জহর গঙ্গোপাধ্যায়  কালী সরকার  শৈলেন মুখোপাধ্যায়  হারাধন বন্দ্যোপাধ্যায়  শ্যাম লাহা  তরুণ বন্দ্যোপাধ্যায়  নির্মল চট্টোপাধ্যায়  হরেন মুখোপাধ্যায়  বঙ্কিম ঘোষ  চন্দ্রশেখর দে  ঠাকুরদাস মিত্র  মণি শ্রীমানি  শিবেন বন্দ্যোপাধ্যায়  মুকুন্দ চট্টোপাধ্যায়  বলাই মুখোপাধ্যায়  বিভূতি বন্দ্যোপাধ্যায়  নীলকম বন্দ্যোপাধ্যায়  শ্রীপতি চৌধুরী  কার্তিক সরকার  নিমু ভৌমিক  জীবন ঘোষ  প্রদীপ দত্ত  বিজয় সেন  মধু দত্ত  সুশীল বসু  বিশু চক্রবর্তী  সঙ্গীত রাজা রামমোহন চলচ্চিত্রের সঙ্গীত পরিচালনা করেন রবীন চট্টোপাধ্যায়। গীত রচনা করেন রামমোহন রায়। গানে কণ্ঠ দিয়েছেন সন্ধ্যা মুখোপাধ্যায়, মানবেন্দ্র মুখোপাধ্যায়, নির্মলেন্দু চৌধুরী, মিন্টু দাশগুপ্ত ও গোবিন্দ গোপাল।  পুরস্কার  বছর পুরস্কার বিভাগ মনোনীত ফলাফল  ১৯৬৬ ১৩তম জাতীয় চলচ্চিত্র পুরস্কার তৃতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ বিজয় বসু   ২৯তম বার্ষিক বিএফজেএ পুরস্কার ৬ষ্ঠ শ্রেষ্ঠ ভারতীয় চলচ্চিত্র রামমোহন রায়   শ্রেষ্ঠ অভিনেতা বসন্ত চৌধুরী   তথ্যসূত্র  বহিঃসংযোগ    বিষয়শ্রেণী:১৯৬৫-এর চলচ্চিত্র বিষয়শ্রেণী:১৯৬৫-এর জীবনীসংক্রান্ত নাট্য চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:বিজয় বসু পরিচালিত চলচ্চিত্র বিষয়শ্রেণী:বিজয় বসুর চিত্রনাট্য সংবলিত চলচ্চিত্র বিষয়শ্রেণী:রবীন চট্টোপাধ্যায় সুরারোপিত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
সিরীয় ফুটবল ফেডারেশন (, ; এছাড়াও সংক্ষেপে এসএএফএফ নামে পরিচিত) হচ্ছে সিরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৪ বছর পর ১৯৭০ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর সিরিয়ার রাজধানী দামেস্কে অবস্থিত।  এই সংস্থাটি সিরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সিরীয় প্রিমিয়ার লীগ, সিরীয় কাপ এবং সিরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সিরীয় ফুটবল ফেডারেশনের সভাপতির দায়িত্ব পালন করছেন হাতেম আম ঘাইব এবং সাধারণ সম্পাদকের দায়িত্ব পালন করছেন ইব্রাহিম আবাজিদ।  কর্মকর্তা   অবস্থান  নাম সভাপতি  হাতেম আম ঘাইব সহ-সভাপতি  জাকারিয়া কানাত সাধারণ সম্পাদক  ইব্রাহিম আবাজিদ কোষাধ্যক্ষ  ইমাদ কাসিম গণমাধ্যম এবং যোগাযোগ পরিচালক  মুহাম্মদ বাচার প্রযুক্তিগত পরিচালক  মুহান্নদ আল ফকির ফুটসাল সমন্বয়কারী  আহমদ ফেসাল জাতীয় দলের কোচ (পুরুষ)  নাবিল মালুল জাতীয় দলের কোচ (নারী)  আব্দ আলঘানি তাতিশ রেফারি সমন্বয়কারী  মুহাম্মদ আল নাহলাউই  তথ্যসূত্র  বহিঃসংযোগ     ফিফা-এ সিরীয় ফুটবল ফেডারেশন    এএফসি-এ সিরীয় ফুটবল ফেডারেশন   বিষয়শ্রেণী:সিরীয় ফুটবল ফেডারেশন বিষয়শ্রেণী:১৯৩৬-এ সিরিয়া-এ প্রতিষ্ঠিত বিষয়শ্রেণী:১৯৩৬-এ প্রতিষ্ঠিত ক্রীড়া সংস্থা বিষয়শ্রেণী:সিরিয়ার ক্রীড়া নিয়ন্ত্রণ সংস্থা বিষয়শ্রেণী:সিরিয়ার ফুটবল পরিচালনা পরিষদ বিষয়শ্রেণী:এএফসির সদস্য
তেভেত (; আক্কাদীয়  থেকে) সাধারণ পঞ্জির চতুর্থ এবং ইহুদি ধর্মপঞ্জির দশম মাস। এই মাসের পূর্বে কিসলেভ ও পরে শেভাত রয়েছে। এই মাসে ২৯টি দিন বিদ্যমান। গ্রেগরীয় বর্ষপঞ্জির ডিসেম্বর-জানুয়ারিতে পড়ে এই হিব্রু মাস। ব্যাবিলনীয় বর্ষপঞ্জিতে এর নাম আরা তেবেতাম, যার অর্থ "কর্দমাক্ত মাস"।  গ্রেগরীয় নববর্ষ গ্রেগরীয় নববর্ষ দিবস (১ জানুয়ারি) সর্বদা এই মাসের কাছাকাছি ঘটে। শুধু মাঝেমধ্যে গ্রেগরীয় নববর্ষ কিসলেভ বা শেভাতে ঘটে।  পবিত্র দিন ও উদযাপিত দিবস সমূহ  ২৫ কিসলেভ – ২ তেভেত  – হানুক্কাহ (অথবা ৩ তেভেত যদি কিসলেভ মাস ১ দিন সংক্ষিপ্ত হয়)। ১০ তেভেত – দশম তেভেত (আসারা বে'তেভেত), ইহুদিদের একটি উপবাস দিবস।  সম্প্রদায়ভিত্তিক ছুটির দিন ৫ তেভেত রাব্বাই জোসেফ আইজ্যাক শিনিয়ার্সনের বইগুলোর উত্তরাধিকার সংক্রান্ত ১৯৮৭ সালের রায় স্মরণে চাবাদ হাসিদিমের এই ছুটির দিনটি উদযাপন করা হয়।  ইতিহাস ও ধর্মে ১ তেভেত (আনু ৪৭৯ খ্রিস্টপূর্ব) – ইষ্টেরকে রাজা অহশ্বেরশেরের প্রাসাদে নিয়ে যাওয়া হয় যার ফলাফলস্বরূপ ইষ্টের রাণী হিসেবে ভূষিত হন। (ইষ্টের পুস্তক ২:১৬-১৭)। ১০ তেভেত (৫৮৮ খ্রিস্টপূর্ব) – নেবুচাদনেজারের সেনারা জেরুজালেম অবরোধ করে, যা এখন ইহুদিদের উপবাস দিবস। ১০ তেভেত (৪৭৯ খ্রিস্টপূর্ব) – ইষ্টের রাজা অহশ্বেরশেরের সামনে প্রথমবারের মত উপস্থিত হন এবং রাণী হিসেবে নির্বাচিত হন। ১১ তেভেত (১৬৬৮) – পবিত্র রোম সাম্রাজ্যের সম্রাট প্রথম লিওপল্ডের আমলে ইহুদিদের ভিয়েনা থেকে বহিষ্কার করা হয়। ১৭ তেভেত (১৭২৮) – নিউ ইয়র্কের প্রথম ইহুদি মন্দির শেরিথ ইস্রায়েল লোয়ার ম্যানহাটনে নির্মিত হয়। ২০ তেভেত (১৪৮৩) – ব্যাবিলনীয় তালমুদের প্রথম খণ্ড ট্র‍্যাকটেট বেরাখট ইটালির সনিকো শহরে ছাপানো হয়। ২২ তেভেত (১৪৯৬) – স্পেন থেকে বহিষ্কারের চার বছর পর পর্তুগাল থেকে এই দিনে ইহুদিদের তাড়িয়ে দেওয়া হয়। ২৪ তেভেত (খ্রিস্টপূর্ব তৃতীয় শতাব্দী) – ইহুদি বয়োজ্যেষ্ঠগণ মিশরের ফারাও দ্বিতীয় টলেমি ফিলাদেলফাজের জন্য হিব্রু বাইবেলকে গ্রিক ভাষায় অনুবাদের কাজ শুরু করে।Mordechai Margoliouth (ed.), Halakhot Eretz Yisrael min ha-Genizah, Mossad Harav Kook: Jerusalem 1973, p. 141 (Hebrew) ২৪ তেভেত (১৮১২) - চাবাদ দর্শনের প্রতিষ্ঠাতা আল্টার রেব্বের মৃত্যু। ২৫ তেভেত (১৫৫৯) – খভত হা'লেভাভত প্রকাশিত হয়। শমরীয় কর্তৃক ইহুদিদের বিশ্বাসঘাতকতার অভিযোগ জানার পর মহান আলেকজান্ডার তাদের সাথে দেখা করেন। talmud yoma tractate p.69a ২৮ তেভেত (৮১ খ্রিস্টপূর্ব) – শিমন বেন শেতাখ সানহেদ্রিন বিচারসভা থেকে সেদুকিমদের বের করে মিশনাহের প্রতি বিশ্বস্ত ফরিশীদের স্থাপন করেন। তথ্যসূত্র  বহিঃসংযোগ  ইহুদি ইতিহাসের এই মাসটি  তেভেত মাস সংক্রান্ত তথ্যাদি  ১০
thumb|বাথ শহরের অধিকাংশ স্থাপনা বাথ স্টোনে নির্মিত বাথ স্টোন একধরনের চুনাপাথর যা ক্যালসিয়াম কার্বনেটের বহুসংখ্যক ক্ষুদ্রাংশ সহযোগে গঠিত হয়। ইংল্যান্ডের সমারসেটে বাথ স্টোন সর্বপ্রথম পাওয়া যায়। এটি ইংল্যান্ডের বিশ্ব ঐতিহ্যবাহী শহর বাথকে দিয়েছে এর স্বতন্ত্র রূপ। বাথ স্টোন একটি ফ্রিস্টোন, অর্থাৎ একে করাত দিয়ে যেকোনভাবে কাটা সম্ভব। বাথ স্টোন অন্যান্য পাথরের মত অনেকগুলো স্তরে বিন্যস্ত থাকেনা।  বাথ স্টোন যুক্তরাজ্যের দক্ষিণাঞ্চলে স্থাপনা যেমন- চার্চ, বাড়ি, রেলওয়ে স্টেশন ইত্যাদি নির্মাণে ব্যাপকভাবে ব্যবহৃত হয়। যেসব খনি থেকে বাথ স্টোন সর্বপ্রথম উত্তোলিত হয়েছিল তার বেশ কয়েকটি এখনো কার্যকর রয়েছে, অন্যান্যগুলি ভরাট হয়ে গেছে বা সেগুলো অন্য উদ্দেশ্যে ব্যবহৃত হচ্ছে।  বিষয়শ্রেণী:পাথর বিষয়শ্রেণী:চুনাপাথর
দয়া শঙ্কর পাণ্ডে (জন্ম: ১৯ নভেম্বর ১৯৬৫) হচ্ছেন একজন ভারতীয় চলচ্চিত্র এবং টেলিভিশন অভিনেতা। তিনি লগান (২০০১), গঙ্গাজল (২০০৩), স্বদেশ (২০০৪) এবং রাজনীতির (২০১০) মতো সুপার হিট হিন্দি চলচ্চিত্রে অভিনয় করেছেন। তিনি ১৯৯৩ সালের চলচ্চিত্র পেহলা নাশার মাধ্যমে তার কর্মজীবন শুরু করেন। তিনি বর্তমানে সাব টিভিতে সম্প্রচারিত জনপ্রিয় ধারাবাহিক তারক মেহতা কা উল্টা চশমায় চালু পান্ডে চরিত্রে অভিনয় করছেন।  অভিনয়ের তালিকা চলচ্চিত্র  সাল চলচ্চিত্র চরিত্র ১৯৯৩  পেহলা নাশা  —  ১৯৯৫  বাজি  —  ১৯৯৬  দস্তক  — ১৯৯৮  গুলাম  — ২০০১  লগান  গোলি২০০২  আঁখে  ট্যাক্সি চালক মাকড়ি  স্কুল শিক্ষক২০০৩  মুম্বই সে আয়া মেরা দোস্ত  হরি গঙ্গাজল  দারোগা মাংনি রাম মকবুল  মাস্টারজি২০০৪  স্বদেশ  মেলা রাম আমেরিকান ডেলাইট  অশোক অগ্নি পঙ্খ  —২০০৫  চকাচক  — লায়লা  ডাক্তার ঠাক্কার কাল  ডি. এস. পান্ডে রামজি লন্ডনওয়ালে  — এক খিলাড়ি এক হাসিনা  পরিদর্শক ডি'সুজা অপহরণ  দয়া শঙ্কর এক আজনাবী  কৃপা "ক্রিস্পি" শঙ্কর ২০০৬  রকিন' মীরা  বাস পরিচালক২০০৭  ধর্ম  — শুটআউট অ্যাট লখান্ডওয়ালা  অসতিয়া২০০৮  মাই নেম ইজ অ্যান্থনি গনসালভেস  রিয়াজ উডস্টক ভিলা  দয়াশঙ্কর পান্ডে  ওয়েলকাম টু সজ্জনপুর  চিদাম্বরম নাগা সপেরা ইএমআই  গফফুর ভাই২০০৯  দিল্লী–৬  কুমার লাক  পাসপোর্ট এজেন্ট ওয়াটস ইয়র রাশি?  চাঁদ২০১০  পঙ্খ  — মুসা: দ্য মোস্ট ওয়ান্টেড  সাওয়ান্ত রাজনীতি  সাওয়ান্ত লাইফ এক্সপ্রেস  শুকলা২০১২  দিল্লী আই  — চক্রব্যু  —২০১৩  জঞ্জীর  পরিদর্শক প্রেম মুঠি ভর স্বপ্নে  —২০১৪  ডিশকিয়া  সাওয়ান্ত দ্য এক্সপোজ  নায়ডু মানি ব্যাক গ্যারান্টি  — ২০১৬  আন্না  —  টেলিভিশন  সাল অনুষ্ঠান চরিত্র চ্যানেল ১৯৯৮–০১  হাম সাব এক হ্যায়  বিভিন্ন চরিত্র  সনি টিভি ১৯৯৯  ইয়ে দুনিয়া হ্যায় রঙ্গিন  যাদব ২০০২–০৫  শুভ মঙ্গল সাবধান  বিভিন্ন চরিত্র  সাহারা ওয়ান ২০১০  মহিমা শনিদেব কি  শনিদেব  ইমাজিন টিভি  ২০১২–বর্তমান  তারক মেহতা কা উল্টা চশমা  ইন্সপেক্টর চালু পান্ডে  সাব টিভি ২০১৩–১৪  বীরা  সুরজিত সিং  স্টার প্লাস  ২০১৪  দেবো কে দেব... মহাদেব  লকুলিশ  লাইফ ওকে  ২০১৫  বাড়ি দেবরাণী  ভিভুর তাউজি  অ্যান্ডটিভি  ২০১৭  ভামাশাহ  ভামাশাহ  হটস্টার  শঙ্কর জয় কিষন ৩ ইন ১  ভকাল বাবা  সাব টিভি   তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:মুম্বইয়ের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:হিন্দি টেলিভিশনের অভিনেতা
বেলকুচি পৌরসভা বাংলাদেশের রাজশাহী বিভাগের সিরাজগঞ্জ জেলার বেলকুচি উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা  সীমানাঃ  চৌহদ্দীঃ উত্তরে বামনবাড়িয়া মৌজা,দক্ষিণে চালা মৌজা,পূর্বে দেলুয়া মৌজা পশ্চিমে তামাই ও চালা মৌজা  চৌহদ্দীঃ উত্তরে দেলুয়া মৌজার ১নং সীট দক্ষিণে কির্তিকোলা মোকড়কোল,তারাবাড়িয়া ও মেঘুল্লা মৌজা,পূর্বে নওধা আলোকদিয়া ও মনতলা মৌজা, পশ্চিমে সোবনসাড়া, চালা ও মুকুন্দগাঁতী মৌজা।  চৌহদ্দীঃ উত্তরে সোবনসাড়া মৌজা, দক্ষিণে মুকুনন্দগাঁতী মৌজা,পূর্বে দেলুয়া ও ক্ষিদ্রমাটিয়া মৌজা, পশ্চিমে ওয়াপদাবাঁধ।  চৌহদ্দীঃ উত্তরে  তামাই মৌজা, দক্ষিণে মুকুন্দগাঁতী মৌজা,পূর্বে ওয়াবদাবাঁধ, পশ্চিমে গাড়ামাসী।  চৌহদ্দীঃ উত্তরে তামাই মৌজা, দক্ষিণে বসুন্ধরা পাকা রাস্তা, পূর্বে চালা ও মুকুন্দগাঁতী  মৌজা, পশ্চিমে কোনাবাড়ি মৌজা।  চৌহদ্দীঃ উত্তরে বসুন্ধরা পাকা রাস্তা, দক্ষিণে শ্যামগাঁতী মৌজা, পূর্বে মুকুন্দগাঁতী ও কামারপাড়া শেরনগর, পশ্চিমে গাকাছি মৌজা।  চৌহদ্দীঃ উত্তরে চালা মৌজা, দক্ষিণে কামারপাড়া শেরনগর মৌজা, পূর্বে ক্ষিদ্রমাটিয়া মৌজা, পশ্চিমে গাড়ামাসী মৌজা।  চৌহদ্দীঃ উত্তরে মুকুন্দগাঁতী মৌজা ও চন্দনগাঁতী গ্রাম, দক্ষিণে আমতলা কাঁচা রাস্তা, পূর্বে মুকুন্দগাঁতী ও ক্ষিদ্রমাটিয়া মৌজা, পশ্চিমে শ্যামগাঁতী মৌজা।  চৌহদ্দীঃ উত্তরে আমতলা কাঁচা রাস্তা, দক্ষিণে মামুদপুর মৌজা, পূর্বে সোহাগপুর ও মেঘুয়া মৌজা, পশ্চিমে শ্যামগাঁতী।   প্রশাসনিক এলাকা  ওয়ার্ডঃ ০৯টি  মৌজাঃ ০৮টি  মহল্লাঃ ১৭টি   আয়তন ও জনসংখ্যা  মোট আয়তনঃ ১৯.৩০ বর্গ কি.মি.  মোট জনসংখ্যাঃ ৮৭,৬৩৬ জন   শিক্ষার হার ও শিক্ষা প্রতিষ্ঠান  শিক্ষার হারঃ ৬০% শিক্ষা প্রতিষ্ঠানঃ  কলেজ - ০৩টি  উচ্চ মাধ্যমিক বিদ্যালয় - ০৬টি  প্রাথমিক বিদ্যালয় - ১৩টি  মাদ্রাসা - ০৯টি  কিন্ডারগার্টেন - ০৮টি   জনপ্রতিনিধি  বর্তমান মেয়রঃমোঃ সাজ্জাদুল হক রেজা   আরো দেখুন  বেলকুচি উপজেলা সিরাজগঞ্জ জেলা রাজশাহী বিভাগ   তথ্যসূত্র   বিষয়শ্রেণী:সিরাজগঞ্জ জেলার পৌরসভা বিষয়শ্রেণী:২০০৪-এ প্রতিষ্ঠিত
এনয়ে ()একটি ইউক্রেনীয় রক ব্যান্ড যেটি মৌলিক সঙ্গীত চর্চা করতো। ইভান কোটলিয়ারেভস্কির সাহিত্য কর্মগুলোর এক বিখ্যাত চরিত্র, অ্যানিয়াসের নামানুসারে এটির নামকরণ করা হয়েছিল।   ইতিহাস  ১৯৬০ এর দশকে কিয়েভের স্পেশাল মিউজিক স্কুলের ছাত্ররা ইউক্রেনীয় সুরকার মাইকোলা লাইসেঙ্কোর নামে একটি ব্যান্ড গঠন করে। তারা প্রাথমিকভাবে বিভিন্ন ইউক্রেনীয় লোকগানের অন্যরকম কভার করত। পরে তারা দ্য বিটলসের শেষ দিককার কাজগুলির সাথে পরিচিত হন এবং বাখ এবং খাচাতুরিয়ানের কাজগুলিকে পুনর্বিন্যাস করতে শুরু করেন। ১৯৭১ সালে পেট্রিনেনকো এবং ব্লিনোভ ব্যান্ডটি ছেড়ে ডিজভোনি নামে নতুন একটি ব্যান্ড গঠন করে। ব্যান্ডটি নতুন ধারা ব্লুজ এবং সোল নিয়ে পরীক্ষানিরীক্ষা শুরু করে। ১৯৭২ সালে ব্যান্ডটি "বুর্জোয়া-জাতীয়" লেবেলযুক্ত হয়ে সোভিয়েত ইউনিয়নে নিষিদ্ধ হয়। ফলস্বরূপ, সমস্ত বিদ্যমান রেকর্ড এবং রেকর্ডিং ধ্বংস করা হয়েছিল। এর পরে ব্যান্ডটি ১৯৭৪ সাল পর্যন্ত আন্ডারগ্রাউন্ডে চলে।তখন ডিজভোনি এর সাথে নতুন ভোকাল-ইনস্ট্রুমেন্টাল ব্যান্ড ডেকোরেটিভ ট্রেইল একীভূত হয়। ব্যান্ডটি Ukr-contsert এ গৃহীত হওয়ার পর এটির নাম পরিবর্তন করে রোনো (Hrono) রাখা হয়। ১৯৭৭ সালে দলটি আবার এন্নেই নামে পরিচিত হয়। কিছু সময়ের পরে, এনিয়ে ভেঙে যায় এবং এর সদস্যরা যার যার মতো বিভিন্ন ব্যান্ডে যোগ দেয়। পেট্রিনেঙ্কো পরবর্তিতে তার নিজস্ব ব্যান্ড রোনো তৈরি করে।   বহিঃসংযোগ    সারাংশ   বিষয়শ্রেণী:সোভিয়েত রক সঙ্গীত দল বিষয়শ্রেণী:ইউক্রেনীয় রক সঙ্গীত দল
অগ্রণী স্কুল এন্ড কলেজ, রাজশাহী বাংলাদেশের রাজশাহীতে অবস্থিত একটি শিক্ষাপ্রতিষ্ঠান। এটি রাজশাহী প্রকৌশল ও প্রযুক্তি বিশ্ববিদ্যালয় এর অধীনে পরিচালিত একটি স্বায়ত্বশাসিত শিক্ষাপ্রতিষ্ঠান।  ইতিহাস  ১৯৭৫ সালে অগ্রণী স্কুল হিসেবে শিক্ষাপ্রতিষ্ঠানটি কার্যক্রম শুরু করে। তখন এটি প্রাথমিক এবং মাধ্যমিক পর্যায়ে পাঠদানের কার্যক্রম চালু ছিলো। কিন্তু বর্তমানে এখানে দ্বাদশ শ্রেনি পর্যন্ত পাঠদানের ব্যবস্থা আছে।  কলেজটি রুয়েট চত্বরে অবস্থিত ।   পঠিত বিষয় এবং কোর্স  এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ-দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।নার্সারী থেকে দ্বিতিয় শ্রেনী পর্যন্ত মর্নিং শিফট ও তৃতীয় থেকে দ্বাদশ শ্রেনী পর্যন্ত ডে শিফট। বিদ্যালয়টিতে বর্তমানে কারিগরী শাখা চালু হয়েছে। কারিগরী শাখায় শিক্ষার্থীরা হাতে কলমে কাজ করতে পারে।   আরও দেখুন   রাজশাহী কলেজ  নিউ গভঃ ডিগ্রী কলেজ  রাজশাহী কলেজিয়েট স্কুল  রাজশাহী প্রকৌশল ও প্রযুক্তি বিশ্ববিদ্যালয়   বহিঃসংযোগ      তথ্যসূত্র   বিষয়শ্রেণী:রাজশাহী জেলার বিদ্যালয় বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজশাহী শিক্ষা বোর্ডের অন্তর্ভুক্ত বিদ্যালয় বিষয়শ্রেণী:রাজশাহী শিক্ষা বোর্ডের অন্তর্ভুক্ত কলেজ
মার্কো তাডে (, ; জন্ম: ৩ ডিসেম্বর ১৯৯৫) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  তাডে সুইজারল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মার্কো তাডে ১৯৯৫ সালের ৩রা ডিসেম্বর তারিখে সুইজারল্যান্ডের লুকার্নোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তাডে সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭০.৪৫ পয়েন্ট অর্জন করে দশম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বমোট ৭৪.৭১ পয়েন্ট অর্জন করে অষ্টাদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় পুরুষ ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
নারায়ণী পৌরসভা (; উচ্চারণ: নারায়ণী নগরপালিকা) হল নেপালের বাগমতী প্রদেশের চিতবন জেলায় অবস্থিত একটি পৌরসভা। স্থানীয় উন্নয়ন মন্ত্রণালয় চিতবন জেলাতে শুক্রনগর, মেঘৌলী, জগতপুর ও পার্বতীপুর সহ ৬১ টি নতুন পৌরসভা যুক্ত করেছে। নারায়ণী পৌরসভার কেন্দ্র হল সাভিকের শুক্রনগর ভিডিসির দেবিস্থান বাজার। পৌরসভা এবং অঞ্চল সম্প্রসারণের ঘোষণার ফলে নেপালে ১টি মহানগর, ১১ টি উপ-মহানগর, ১৭৯ টি পৌরসভা এবং ৩ হাজার ২ শ ৭৬ টি ভিডিসি তৈরি হল। নতুন পৌরসভা যুক্ত হওয়ার ফলে নেপালের নগরীর জনসংখ্যার হার ৩৬.৮ শতাংশে পৌঁছেছে।   জনসংখ্যা  নারায়ণী পৌরসভা সাভিকের শুক্রনগর, মেঘৌলী, জগতপুর এবং পার্বতীপুর ভিডিসি নিয়ে গঠিত। নেপালের জাতীয় জনগণনা ২০৬৮ অনুসারে, এই ৪ ভিডিসি মিলিয়ে নারায়ণী পৌরসভার মোট জনসংখ্যা হল ৩৯,৯০৭ জন।   তথ্যসূত্র   বিষয়শ্রেণী:বাগমতী প্রদেশের পৌরসভা বিষয়শ্রেণী:চিতবন জেলার পৌরসভা
এসমাত বাঘেরপৌর বাবোলি ( ; ২৬ ফেব্রুয়ারি ১৯২৫ – সেপ্টেম্বর ১, ২০০৪), যিনি দেলকাশ ( ) নামে পরিচিত, ছিলেন বিরল ও অনন্য কণ্ঠের ইরানি ডিভা গায়িকা এবং নৈমিত্তিক অভিনেত্রী।  প্রাথমিক জীবনী সবচেয়ে বিখ্যাত ইরানি কণ্ঠশিল্পী এসমাত বাঘেরপৌর ২৬ ফেব্রুয়ারি ১৯২৫ সালে ইরানের বাবোল শহরে জন্ম নেন। তার পিতা ছিলেন তুলা ব্যবসায়ী, যার নয়টি সন্তান ছিল। দেলকাশ পড়াশোনার উদ্দেশ্যে তেহরানে আসেন, এবং ২০০৪ সালে তার মৃত্যুর পূর্ব পর্যন্ত তিনি সেখানে বসবাস করেছেন। এসমাত তেহরানে সেই সময়ের সঙ্গীত পরিচালক রুহুল্লাহ খালেকি এবং আব্দোলালি ভাজিরির সাথে পরিচিত হন। সঙ্গীত পরিচালক খালেঘি তার নাম দেন দেলকাশ।  কর্মজীবন ১৯৪৩ সালে দেলকাশ প্রথম জনসম্মুখে গাইতে শুরু করেন এবং ১৯৪৫ সালে বেতার ইরান প্রতিষ্ঠার মাত্র পাঁচ বছর পরেই সেখানে নিযুক্ত হন। বেতার ইরানে তিনি ১৯৫২ সাল পর্যন্ত সাত বছর ধরে সুরকার মেহেদি খালেদির সাথে কাজ করেছেন, যা তাদের দুজনকেই ব্যাপক জনপ্রিয় করে তোলে। ১৯৫৪ সাল থেকে ১৯৬৯ সাল পর্যন্ত ইরানি গীতিকার রাহিম মঈনি কারমানশাহি, এবং সুরকার আলী তাজভিদি তার সেরা গানগুলির কথা রচনা করেছিলেন।  তিনি নিলুফার () ছদ্মনামে একটি গান লিখেছিলেন এবং কয়েকটি ইরানি চলচ্চিত্রে কাজ করেছিরেন, যার মধ্যে শার্মসার, মাডার, ফার্দা রৌশান আস্ত, আফসৌনগার, এবং দাসিসেহ। দেলকাশ গায়িকা এবং ইলেকট্রিক গিটার সঙ্গীতজ্ঞ ভিজেনের সঙ্গে তার সুলতান অব জ্যাজ গানেও কাজ করেছেন। দেলকাশ এবং ভিজেনের দ্বৈত গান "দেলাম মিখাস্ত" অন্যতম।  মৃত্যু দেলকাশ, সেপ্টেম্বর ২০০৪ সালে, ৮০ বছর বয়সে ইরানের তেহরানে মারা যান। তিনি ইরানের আলবুর্‌জ প্রদেশের কারাজ শহরে অবস্থিত শিল্পীদের জন্য জনপ্রিয় সমাধিস্থান ইমামজাদ তাহেরে সমাহিত রয়েছেন।  আরো দেখুন ইরানি পপ সঙ্গীত  তথ্যসূত্র  বহিঃসংযোগ  Photograph of the graveside of Delkash at Emamzadeh Taher Cemetery, Mehrshahr: . Yade Man Kon یاد من کن by Delkash.    বিষয়শ্রেণী:১৯২৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:২০শ শতাব্দীর সঙ্গীতশিল্পী বিষয়শ্রেণী:২০শ শতাব্দীর গায়িকা বিষয়শ্রেণী:ইরানি গায়িকা বিষয়শ্রেণী:ইরানি শাস্ত্রীয় কণ্ঠশিল্পী বিষয়শ্রেণী:ইরানি চলচ্চিত্র অভিনেত্রী বিষয়শ্রেণী:ফার্সি ভাষার সঙ্গীতশিল্পী বিষয়শ্রেণী:ক্যালটেক্স রেকর্ডসের শিল্পী বিষয়শ্রেণী:ইমামজাদ তাহেরে সমাধিত বিষয়শ্রেণী:২০শ শতাব্দীর ইরানি গায়িকা
গাউসিয়ান অপটিক্সে, একটি আবর্তিত প্রতিসম, ফোকাল, অপটিক্যাল সিস্টেমের অপটিক্যাল অক্ষে অবস্থিত তিনটি জোড়া মূল বিন্দু নিয়ে গঠিত। এই বিন্দুগুলোর মধ্যে রয়েছে ফোকাল পয়েন্ট, প্রধান বিন্দু, এবং নোডাল পয়েন্ট; প্রতিটির দুটি করে অবস্থান রয়েছে।  আদর্শ সিস্টেমের জন্য, মৌলিক ইমেজিং বৈশিষ্ট্য যেমন চিত্রের আকার, অবস্থান এবং অভিযোজন সম্পূর্ণরূপে মূল পয়েন্টগুলির অবস্থান দ্বারা নির্ধারিত হয়; প্রকৃতপক্ষে, মাত্র চারটি পয়েন্ট প্রয়োজন: দুটি ফোকাল পয়েন্ট এবং হয় প্রধান পয়েন্ট বা নোডাল পয়েন্ট। অনুশীলনে অর্জিত একমাত্র আদর্শ ব্যবস্থা হল একটি সমতল আয়না, তবে আসল অপটিক্যাল সিস্টেমের আচরণ  মূল বিন্দুগুলি ব্যাপকভাবে ব্যবহৃত হয়। কার্ডিনাল পয়েন্টগুলি অনেকগুলি উপাদান সহ একটি অপটিক্যাল সিস্টেমকে বিশ্লেষণাত্মকভাবে সরল করার একটি উপায় প্রদান করে, যার সাহায্যে সিস্টেমের ইমেজিং বৈশিষ্ট্যগুলিকে সাধারণ গণনার মাধ্যমে প্রায় নির্ধারণ করা যায়। তথ্যসূত্র  বিষয়শ্রেণী:আলোকচিত্রগ্রহণ বিজ্ঞান বিষয়শ্রেণী:জ্যামিতিক কেন্দ্র বিষয়শ্রেণী:জ্যামিতিক আলোকবিজ্ঞান
পেন ওয়েস্ট বেঙ্গল হল 'পেন অল ইন্ডিয়া সেন্টার'-এর বঙ্গীয় শাখার কবি, নাট্যকার, প্রাবন্ধিক, ঔপন্যাসিক, সম্পাদকদের সম্মিলিত মঞ্চ। শাখাটির সূত্রপাত ১৯৩৩ খ্রিস্টাব্দে মুম্বাইয়ে  সোফিয়া ওয়াদিয়ার উদ্যোগে সর্ব ভারতীয় কেন্দ্র শুরুর পর পরই ১৯৩৪ খ্রিস্টাব্দের ২ ডিসেম্বর। এর প্রথম সভাপতি ও সম্পাদক ছিলেন যথাক্রমে কবিগুরু রবীন্দ্রনাথ ঠাকুর ও ঔপন্যাসিক মণীন্দ্রলাল বসু।  বিভিন্ন সময়ে শাখাটির দায়িত্বভার সামলেছেন-  অন্নদাশঙ্কর রায়  সুনীল গঙ্গোপাধ্যায়  নীরেন্দ্রনাথ চক্রবর্তী  নবনীতা দেবসেন সহ বাংলার প্রথিতযশা সাহিত্যিক।  বর্তমানে শাখার সভাপতি হলেন সুবোধ সরকার।  শাখাটি অদ্যাবধি বাংলা ও ইংরেজী সাহিত্যের প্রচার-প্রসার এবং লেখকদের মত প্রকাশের পক্ষে লড়াই করে আসছে।  তথ্যসূত্র  বিষয়শ্রেণী:১৯৩৪-এ প্রতিষ্ঠিত সংগঠন বিষয়শ্রেণী:কলকাতা ভিত্তিক সংগঠন বিষয়শ্রেণী:বাকস্বাধীনতা ভিত্তিক সংগঠন বিষয়শ্রেণী:পশ্চিমবঙ্গের লেখক বিষয়শ্রেণী:পশ্চিমবঙ্গের সক্রিয় কর্মী বিষয়শ্রেণী:সাহিত্য সমিতি
এ কে মোশাররফ হোসেন আকন্দ বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন।   রাজনৈতিক জীবন  এ কে মোশাররফ হোসেন আকন্দ ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
চ সিং-হি (জন্ম জুন ৩, ১৯৯১) একজন দক্ষিণ কোরীয় অভিনেত্রী, গায়ক এবং প্রযোজক। তিনি ২০১৩ সালে এফ-ভি ডলসের নতুন সদস্য হিসাবে আত্মপ্রকাশ করেছিলেন এবং ২০১৪ সালের নভেম্বরে এই গোষ্ঠী অনানুষ্ঠানিকভাবে তাকে বাদ দেয়া অবধি প্রচারে অবিরত ছিলেন, পরে মার্চ ২০১৫ সালে তার পদচ্যুতি নিশ্চিত করা হয়। https://m.news.naver.com/read.nhn?mode=LSD&sid1=103&oid=015&aid=0003275364 এই পদচ্যুত হওয়ার পরে, সিং-হি সেপ্টেম্বর ২০১৫-এ ডিআইএ -র নেতা হিসাবে পুনরায় আত্মপ্রকাশের আগে প্রায় এক বছর প্রশিক্ষণার্থী হয়ে ফিরে এসেছিলেন। https://n.news.naver.com/entertain/now/article/421/0003225782 ২০১৬ সালের এপ্রিলে, তিনি তার অভিনয়জীবন অনুসরণের জন্য চুক্তির মেয়াদ শেষ হওয়ার পরে ডিআইএ ত্যাগ করেন। http://media.daum.net/m/entertain/newsview/20160412113505966 তিনি নিজেকে মিঃ ব্যাক (২০১৪), ট্রায়াঙ্গল (২০১৪), দি নাইট ওয়াচম্যানস জার্নাল (২০১৪) এবং দ্য প্রডিউসার (২০১৫) এর মতো বিভিন্ন টেলিভিশন নাটকে অভিনেত্রী হিসাবে নিজেকে প্রতিষ্ঠিত করেছেন।   জীবনী  চ সিং-হির জন্ম ১৯৯১ সালের ৩ জুন দক্ষিণ কোরিয়ার গোয়ানজজুতে। তিনি কুকমিন বিশ্ববিদ্যালয়ে পড়াশোনা করেছেন। তিনি ২০১২ সালে মিস চুনহিয়াং পেজেন্টের বিজয়ী।  তিনি উল্লিম এন্টারটেইনমেন্ট এবং এফএনসি এন্টারটেইনমেন্ট উভয়ের পক্ষে অডিশন দিয়েছিলেন এবং সাফল্যের সাথে অডিশন পাস করেছেন, তবে প্রশিক্ষণের জন্য উল্লিম বিনোদন বেছে নেন। ২০১২-এ, তিনি রানিং ম্যান -এ লাভলিজের জিয়া এবং দ্য সিইয়ার ইয়েওনকিংয়ের সাথে "উল্লিম গার্লস" -এর হয়ে হাজির হয়েছিলেন। পরে তিনি কোর কন্টেন্টস মিডিয়ায় চলে এসে ২০১৩ সালে এফ-ভি ডলসের নতুন সদস্য হিসাবে আত্মপ্রকাশ করছিলেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:কে-পপ সঙ্গীতশিল্পী বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:২১শ শতাব্দীর গায়িকা বিষয়শ্রেণী:২১শ শতাব্দীর দক্ষিণ কোরীয় অভিনেত্রী  বিষয়শ্রেণী:গোয়াংজুর ব্যক্তি বিষয়শ্রেণী:দক্ষিণ কোরীয় পপ গায়িকা বিষয়শ্রেণী:দক্ষিণ কোরীয় নারী আইডল বিষয়শ্রেণী:২১শ শতাব্দীর দক্ষিণ কোরীয় সঙ্গীতশিল্পী বিষয়শ্রেণী:২১শ শতাব্দীর দক্ষিণ কোরীয় গায়িকা